Tänään meillä on aivan erityinen vieras kaukaa Boliviasta.
Natividad Vargas.
Tervetuloa Suomeen. Se oli pitkä matka.
Kiitos. Olen täällä ensimmäistä kertaa.
Kaikki on uutta.
Täällä on paljon lunta ja ihmiset ovat hyvin lämpimiä.
Tunnen olevani täällä kuin kotonani, vaikka en ymmärrä kieltä.
Kiitän siitä Jumalaa. -Tervetuloa Suomeen.
Voisitko kertoa kuka olet ja mistä tulet?
Nimeni on Natividad. Olen bolivialainen.
Haluaisin puhua elämästäni ja lapsuudestani.
Vanhempani kuolivat, kun olin kolmivuotias.
Eräs nainen huolehti minusta seitsemänvuotiaaksi asti.
Jouduin kärsimään paljon tämän naisen vuoksi.
Eräs pariskunta tuli viemään minut pääkaupunkiin La Paziin.
Olin seitsemänvuotias.
Monet lapset kärsivät kaduilla hylättyinä, ilman isää ja äitiä.
Nykyään monet kärsivät täysin hylättyinä.
Hylättiinkö sinutkin? Asuitko muiden hylättyjen lasten kanssa?
Isäni ja äitini, koko perheeni oli kuollut.
Minulla ei ollut perhettä.
Kasvoin viemärissä, koska en tiennyt minne mennä.
Kun asuin siellä, ainoat ystäväni olivat rotat.
Ne olivat ystäväni.
Viemäri oli pimeä, kostea ja likainen.
Peittoni ja sänkyni oli tehty papereista ja sanomalehdistä.
Avasin roskapusseja, jotta sain syötyä ruoantähteitä.
Jos en löytänyt mitään, edes kovaa leipää, -
söin mädäntyneitä hedelmiä viemärissäni.
Itkin jatkuvasti silloin seitsemänvuotiaana.
Lapsuuteni oli hyvin surullinen.
Olin ilman isää ja äitiä.
Kuvittelin usein, että isäni ja äitini olivat etsimässä minua.
Mutta he eivät vastanneet, vaikka kuinka huusin.
Uskon, että Jumala johdatti poliisit lopulta luokseni.
He hakivat minut kadulta orpokotiin.
Mutta Jumala nosti sinut sieltä ja lähdit pois?
Sinulla on suurenmoinen tarina, sillä olet nyt täällä.
Kyllä. Sen jälkeen kun kasvoin orpokodissa, menin naimisiin.
Jumala antoi minulle ihanan avioliiton.
Sitten tulin raskaaksi. Raskaus eteni kahdeksannelle kuulle.
Sen jälkeen kurkkuni tuli kipeäksi.
Join sitruunajuomaa, eikä vauva enää liikkunut seuraavana aamuna.
Mitä teit sitten?
Menin lääkäriin. He tutkivat minut uudelleen ja uudelleen.
Siihen aikaan Boliviassa ei ollut erikoislääkäreitä.
He tutkivat vain käsin tunnustelemalla.
He sanoivat, että kaikki oli hyvin ja voin lähteä kotiin.
Päivät ja viikot vierivät, ja pian oli kulunut yhdeksän kuukautta.
Niiden kuukausien jälkeen alkoivat synnytyskivut.
Mieheni vei minut lääkäriin neljältä aamulla.
Synnytyssalissa lääkäri ja sairaanhoitaja tutkivat kohtuni.
Heidän kasvonsa muuttuivat surullisiksi ja huolestuneiksi.
Jotain ikävää oli tapahtunut.
Mitä sitten tapahtui?
Leikkasivatko he sinut?
Yksi lääkäreistä lähti etsimään miestäni.
Hän kysyi: "Kuka on rouva Natividadin mies?"
Mieheni vastasi: "Minä olen."
Lääkäri sanoi: "Vaimosi on saanut vakavan kohtutulehduksen, -
ja hänen kohdussaan oleva sikiö on täysin mädäntynyt.
Vaimollasi on vähäiset mahdollisuudet selviytyä."
Eli vauva oli ollut kuolleena kaksi kuukautta?
Ei. Olin ollut raskaana kahdeksan kuukautta.
Vauva oli ollut kuolleena noin kolme viikkoa.
Kuolleena. - Niin. Kuolleena kohdussani.
Lapsi oli jo täysin mädäntynyt.
Kun sain tietää, että lääkärit arvelivat minun kuolevan pian, -
aloin itkeä ja huutaa ja pyysin lääkäreitä pelastamaan henkeni.
Silloin lääkärit valmistelivat minut nopeasti leikkausta varten.
He avasivat kohtuni, josta lähti mädän haju.
He ottivat vauvan, joka oli jo täydessä hajoamistilassa -
ja laittoivat sen muovipussiin.
Kun lääkärit puhdistivat minua, olin kuolemantuskissa -
ja sydämeni pamppaili niin, että se tuntui nousevan ylös kurkusta.
Näkö alkoi hämärtyä, ja lääkärien äänet tuntuivat yhä kaukaisemmilta.
Siellä leikkaussalissa minä kuolin, kaikkien ollessa läsnä.
Yhtäkkiä henkeni lähti ruumiistani ja aloin kohota kattoa kohti.
Kun henkeni oli juuri menossa katon läpi, näin suuren valon.
Se oli häikäisevä, ja se puhui minulle: -
"Natividad, nyt ei ole sinun aikasi tulla mukaani.
Minä tarvitsen sinua maan päällä, jotta julistaisit minun Sanaani.
Tee työtäni. Palaa takaisin ruumiiseesi."
Hengessäni tiesin, että valo oli Jeesus Nasaretilainen.
Sanoin Jeesukselle: "Ota minut mukaasi."
Jeesus vastasi: "Et voi tulla nyt, sillä aikasi ei ole vielä tullut.
Haluan, että teet työtäni."
Hän sanoi: "Muistatko, kun olit kymmenvuotias?
Se auto ei ajanut ylitsesi, koska minä pysäytin sen käsilläni.
Minä varjelin sinun elämäsi."
Eli sinä keskustelit itse Jeesuksen kanssa?
Kyllä, minä keskustelin Herran kanssa.
Valo oli Jeesus? - Kyllä.
Hengessäni tiesin, että valo oli Jeesus.
En tietenkään nähnyt Hänen kasvojaan.
Mutta Hän puhui minulle valon läpi.
Sitten katsoimme Jeesuksen kanssa alas, ja näin ruumiini.
He elvyttivät minua antamalla sydänhierontaa ja sähköä -
yhä uudelleen ja uudelleen, jotta tulisin tajuihini.
Mutta se kaikki oli turhaa.
Sitten lääkäri sanoi: "Tämä nainen on kuollut.
Mitään ei ole enää tehtävissä."
Silloin lääkärit ja osa sairaanhoitajista lähti pois.
Ruumiini luo jäi kolme hoitajaa.
Yksi heistä alkoi poistaa laitteita ja toinen puhdistaa ruumistani.
Näin kohtuni, joka oli auki.
Lääkärit eivät edes ommelleet kohtuani, vaan jättivät sen auki.
Miksi ommella? Mitään ei ollut enää tehtävissä.
Sitten he peittivät minut päästä varpaisiin -
valkoisella lakanalla ja veivät ruumiini pois.
Näin, kun ruumistani kuljetettiin sairaalan käytävillä.
He veivät minut ruumishuoneeseen. Mitään ei ole enää tehtävissä, -
kun ihminen on ruumishuoneessa. - Eli kaikki päättyi siihen.
Vihollinen sanoo, että kaikki on päättynyt.
Paholainen sanoo, että sinun kohdallasi kaikki on päättynyt.
Mutta Jeesus sanoo, että tämä on kaiken alku.
Tästä alkaa suuri voitto.
Jumala on tehnyt suuria asioita elämässäni.
Kun ruumiini oli ruumishuoneessa, Herra sanoi minulle uudestaan: -
"Natividad, haluan että palaat ruumiiseesi ja julistat Sanaani, -
sillä tulen tekemään suuria töitä elämässäsi."
Silloin Jeesus sanoi minulle: "Palaa nyt, Natividad."
Kun palasin, avasin silmäni ja näin valkoisen lakanan kasvoillani.
Nostin käteni ja otin lakanan pois kasvoiltani.
Katsoin sivulleni ja näin, kun sairaanhoitajat käsittelivät -
useita sideharsoja pöydän ääressä. He olivat varmasti -
valmistelemassa minua ruumisarkkua varten.
Mutta henkeni palasi takaisin ruumiiseeni silmänräpäyksessä.
Sanoin sairaanhoitajalle: "Hoitaja, missä olen?
Mitä minulle tapahtui?" Se oli todella suuri säikähdys.
Luukkaan evankeliumissa on kertomus lesken pojasta, -
jota oltiin viemässä haudattavaksi Nainin kaupungissa.
Siinä kerrotaan, että he joutuivat pelon valtaan.
Sairaanhoitajat olivat peloissaan.
Eräs heistä sanoi: "Nainen, et ole kuollut, et ole kuollut! -
Sinä elät!" Sanoin hänelle, että en ole kuollut, koska Jeesus herätti minut.
Kiitän Jumalaa siitä, että sain elämäni takaisin.
Sen ansiosta olen täällä Suomessa. - Hienoa, hienoa.
Toivuitko täysin tämän jälkeen?
Lääkärit alkoivat puhdistaa kohtuani.
Eräs lääkäri oli lähelläni, ja kysyin häneltä: "Mitä tapahtui?"
Hän vastasi: "Natividad, älä puhu, sillä kohtusi on auki.
Haluan sinun tietävän, että olit kliinisesti kuollut ja -
sinun ruumiisi vietiin ruumishuoneeseen.
Miehesi ei ole enää täällä.
Hän lähti kotiin valmistelemaan ruumiinvalvojaisia.
Kutsumme hänet nyt tänne."
Silloin lääkärit alkoivat puhdistaa kohtuani.
He kaapivat, leikkasivat ja poistivat osan munasarjoista.
He poistivat myös osan kohdusta, koska se oli vioittunut.
Lääkäri sanoi, että tulehduksen vuoksi selkärankani vaurioitui -
enkä pystyisi enää koskaan kävelemään.
Olin halvaantunut, eli tunto oli hävinnyt jaloistani.
Lääkäri sanoi myös, etten voisi saada lapsia enää koskaan.
Olin vuoteenomana sairaalassa kuukauden ja 25 päivää.
Eräänä aamuna lääkäri tuli poistamaan katetrit kohdustani.
Mutta hän ei pystynyt. Ne olivat kasvaneet kudokseen.
Lääkäri sanoi: "Natividad, toinen leikkaus on tarpeen."
Lääkäri lähti huoneestani. Kello oli 8 aamulla.
Katsoin ylös ja sanoin: -
"Jeesus, jos tahdot, anna leikkauksen toteutua.
Pyydän vain, että tahtosi tapahtuu elämässäni."
Silloin huoneeseeni tuli kirkas valo. Se valaisi sänkyni kokonaan.
En ymmärtänyt, mitä oli tapahtumassa.
Valon takaa tuli sisään muutama lääkäri.
He olivat erilaisia kuin muut lääkärit.
Heillä oli yllään pitkät valkoiset puvut.
He ympäröivät sänkyni. He eivät sanoneet eivätkä tehneet mitään.
He seisoivat paikoillaan ikään kuin odottaen jotakuta.
Silloin ovesta astui sisään henkilö, joka oli heitä suurempi.
En nähnyt hänen kasvojaan enkä vaatteitaan, -
sillä valo ympäröi hänet kokonaan.
Hän lähestyi minua, -
nosti peittoani ja poisti katetrit käsillään.
Nostin pääni nopeasti kiittääkseni häntä.
Silloin näin hänen kätensä. Niissä oli naulojen jäljet.
Pelästyin ja suljin silmäni.
Aloin itkeä ja huutaa, että Herra oli suorittanut leikkauksen.
Tunnistin naulan jäljistä, että Jeesus Nasaretilainen -
oli suorittanut lopullisen leikkauksen.
- Hienoa. - Se oli suuri ihme.
Sairaanhoitaja tuli juosten luokseni ja kysyi, miksi itkin.
Vastasin, etten tarvinnut toista leikkausta, sillä lääkärit olivat -
poistaneet katetrit.
Hän kysyi: "Ketkä lääkärit? Ei täällä ole käynyt ketään."
Sanoin hänelle, että he olivat täällä.
Hoitaja juoksi kutsumaan lääkäreitä.
He tulivat ja kysyivät: "Kuka meistä poisti katetrin?
Katsoin heitä ja sanoin: "Ei kukaan teistä, sillä -
Jeesus ja Hänen enkelinsä poistivat ne.
En tarvitse toista leikkausta."
Toiset sanoivat, että se oli ihme, ja toiset epäilivät.
Lääkärit olivat keskenään eri mieltä.
Olin silloin makuulla puoliksi halvaantuneena, -
ja tunto oli hävinnyt jaloistani.
Silloin päässäni kaikui ääni, joka sanoi: -
"Natividad, mitä teet sängyssä? Nouse ylös!"
Eli kaksi ihmettä. Ensin palasit takaisin ruumiiseesi, ja sitten -
sinulta poistettiin katetrit, jotta märkä saatiin ulos.
Sinulle kerrottiin myös, että jäisit halvaantuneeksi -
etkä pystyisi saamaan lapsia enää koskaan?
Kyllä. Lääkärit sanoivat, etten pystyisi enää kävelemään ja -
joutuisin käyttämään pyörätuolia. En saisi myöskään enää lapsia.
Kun kuulin äänen, joka käski minua nousemaan sängystä, -
tartuin lääkäriä kädestä ja lähdin sängystä pois.
Lääkärit pyysivät minua pysymään sängyssä.
En voinut seistä, sillä jalkani olivat heikot enkä tuntenut niitä.
Pian tunsin lämpöä, joka oli kuin tulta.
Se nousi selkärankaani asti, ja tunto palasi jalkoihini.
Lääkärit sanoivat, että pysyisin sängyssä sillä -
miehesi ei ole tuonut sinulle pyörätuolia.
Mutta minä pysyttelin pystyssä ja otin samalla tukea lääkäreistä.
Otin ensimmäiset askeleet ja irrotin otteeni lääkäreistä.
Nostin käteni ja sanoin: "Minä kävelen, minä kävelen!"
Lääkärit itkivät liikutuksesta. He olivat todistamassa, kuinka -
Jumala teki ihmeen elämässäni.
Eli kolmas ihme lyhyessä ajassa? - Kyllä.
Olet kokenut vielä lisää ihmeitä?
Kyllä. Lääkärit ihmettelivät, sillä katetrien poiston -
aiheuttamat aukot olivat umpeutuneet ja arpeutuneet.
Pystyin lisäksi kävelemään. Eräs lääkäri tuli luokseni itkien.
Hän halasi minua ja sanoi: "Et tarvitse enää sairaalahoitoa, -
voit mennä kotiisi." Lähdin siis kotiini.
Monet lääkärit ottivat Jeesuksen vastaan.
Sanoin miehelleni jälkeenpäin, että Jeesus kutsuu minua -
julistamaan Sanaansa. Mutta miten voin julistaa, jos olen -
luku- ja kirjoitustaidoton, oppimaton ja ujo?
Miten se olisi mahdollista?
Mitä haluaisit sanoa ihmisille, jotka eivät tunne Jeesusta?
Mitä Jeesus käski sinun julistaa?
Haluaisin sanoa, että ainoa ratkaisu kaikkien teidän ongelmiin -
on Jeesus Nasaretilainen.
Olitpa sitten sairas, halvaantunut, syövän tai masennuksen kourissa, -
Jeesus on ainoa ratkaisu.
Hän sanoo: "Minä olen ylösnousemus ja elämä. Joka uskoo minuun, -
se elää, vaikka olisi kuollut." Hän tuli antamaan elämän ja -
yltäkylläisen elämän.
Riennä kirkkoon, joka on sinua lähinnä ja etsi Jumalaa.
Hän on kaikissa seurakunnissa. Älä sulkeudu masentuneena tai -
sairaana kotiisi. Riennä Jeesuksen syliin.
Jeesus ei vain parantanut munasarjojani ja kohtuani, -
joista puuttui osia, vaan Hän palautti kohtuni entiselleen.
Sitten Hän siunasi kohtuni niin, että tulin uudestaan äidiksi.
Tulin raskaaksi 11 kuukautta sen jälkeen, ja sain kauniin tytön.
Jos Jumalalla on valta saada kohtuni osa kasvamaan, miksei -
se voi tapahtua myös sinulle? Hän voi saada lihan tai luun kasvamaan.
Hän voi tehdä verensiirron, Hän voi parantaa hermot, nivelet ja luut.
Jos lääkäri sanoo, että sinulla on osteoporoosi, Jumala sanoo, että -
Hän uudistaa sinun luusi. Hänellä on valta tehdä se.
Kannustan jokaista etsimään Jumalaa, sillä Hänellä on ratkaisu.
Hän on suuri ylilääkäri.
Mitä haluaisit sanoa uskoville, -
jotka ovat jo antaneet elämänsä Jeesukselle?
Lyhyesti, sillä aika alkaa loppua.
Haluaisin puhua kaikille veljille ja sisarille sekä pastoreille.
Pastorit, älkää lannistuko alkuvaikeuksien takia.
Te tiedätte, etten osannut lukea enkä kirjoittaa.
Olen silti käynyt jo 26 maassa julistamassa ja todistamassa.
Tuhannet ihmiset ovat tulleet uskoon.
Jumala on käyttänyt minua myös Afrikassa. Olemme perustaneet -
300 lapselle koulun, joka sijaitsee Kamerunin ja -
Päiväntasaajan Guinean rajalla.
Älkää turvautuko vain rukoukseen älkääkä sanoko: "Voi Afrikkaa!"
Meidän ei tule säälitellä Afrikkaa, vaan toimia.
Jumala on kutsunut sinut julistamaan -
Sanaansa maan ääriin asti.
Julistakaamme Jumalan Sanaa. Hän ei välitä siitä, -
oletko mies vai nainen, nuori vai vanha. Hän haluaa, että -
julistamme Hänen Sanaansa maan ääriin saakka. Kiitos paljon.
Jumalan siunausta. Kiitos, veljeni.
Kiitos paljon, että olit studiossa kanssamme, Natividad Vargas.
Jumala siunatkoon sinua. Tehköön Hän edelleen elämässäsi suuria -
töitä, joita vain Hän voi tehdä. Haluaisin toivottaa Jumalan -
siunausta myös katsojille. Antakaa elämänne Jeesukselle.
Hän on ainoa tie. Hän on totuus ja elämä.
Kiitos paljon, että olit täällä kanssamme. - Kiitos.
Suomennos: Marjaana Hänninen
Meillä on ilo saada taas vieraaksemme -
Natividad Vargas Boliviasta.
Hän on saanut kohdata Herran erittäin voimakkaasti.
Hän kuoli kliinisesti synnytyksen yhteydessä, mutta -
Jumala herätti hänet henkiin. Hänellä on sanoma meille.
Siunatkoon Jumala tämän sanoman ja puhukoon meille sen kautta.
Tervetuloa taas studioon, Natividad.
Kiitos. Olen iloinen, kun saan olla täällä taas.
Kiitän Jumalaa, kun voin todistaa siitä, mitä Hän on minulle tehnyt.
Jumala on tehnyt suuria ihmeitä elämässäsi. - Kyllä.
Kerro vain, ole hyvä.
Pyytäisin teitä kaikkia kuuntelemaan tarkasti, -
mitä Jumala on tehnyt elämässäni.
Ensiksi haluaisin puhua lapsuudestani.
Olen kertonut jo aiemmin, että jäin orvoksi kolmevuotiaana.
Minulla ei siis ollut perhettä, enkä saanut tuntea vanhempiani.
Kun olin seitsemänvuotias, elin viemärissä.
Ainoat ystäväni olivat rotat, sillä minulla ei -
ollut paikkaa minne mennä. Olin ilman kotia ja perhettä.
Elin nälässä ja puutteessa. Kuljin ryysyissä, ja kuten kerroin, -
ainoat ystäväni olivat rotat.
Kun minulla oli nälkä, söin roskiksesta ruoantähteitä.
Käytin sanomalehtiä ja kuluneita vaatteita peittonani.
Elämäni oli hyvin surullista.
Mutta eräänä päivänä tapahtui jotain ihmeellistä.
Olin elänyt kolme vuotta nälässä ahdistuksessa ja kylmyydessä,
itkin ja kärsin.
Monesti ympäröivä maailma unohtaa ihmisen, mutta on -
yksi, joka ei koskaan unohda. Hän on Jeesus Nasaretilainen.
Hyvä. Kerro katsojille, mitä olet kokenut ja mikä on sanomasi heille.
Katso kameraan ja kerro meille. Jumala siunatkoon sinua.
- Kiitos. Oli aika, jolloin itkin ja kärsin paljon.
Maailma saattaa unohtaa ihmisen, mutta Jeesus ei koskaan unohda.
Eräänä päivänä Jeesus tuli luokseni, ojensi kätensä ja -
vei minut pois viemäristä.
Hän sanoi: "Natividad, tule luokseni." Hän otti minut -
mukaansa ja vei ristin juureen. Hän pesi minut verellänsä.
Hän puki minut valkoisiin prinsessan vaatteisiin.
Nykyään pidän itseäni Jeesuksen prinsessana.
Aiemmin itkin sitä, ettei minulla ollut vanhempia, -
mutta nyt Jeesus on minun isäni ja äitini. Hän on kaikkeni.
Jeesus antoi minulle perheen, ja se on koko maailma.
Haluan korostaa, että perhe on yksi elämämme tärkeimmistä asioista.
Nuori, haluan kertoa sinulle, että jos sinun isäsi tai äitisi -
on elossa, sinun tulee arvostaa sitä.
Arvosta sitä, mitä Jumala on sinulle antanut.
Ei ole olemassa toista isää tai äitiä.
Kukaan toinen ei voi olla se henkilö, paitsi Jumala.
Haluan, että alat arvostaa isääsi ja äitiäsi.
Halaa isääsi ja sano hänelle: "Isä, rakastan sinua."
Anna hänen syntinsä ja vajavuutensa anteeksi.
Vanhemmat tekevät virheitä, mutta heille ei pidä kantaa kaunaa.
Pyydä anteeksi ja kerro, että rakastat heitä ja tarvitset heitä.
Itke, anna isäsi ja äitisi nähdä kyyneleesi.
Itke, kun he vielä elävät äläkä vasta sitten, kun he ovat kuolleet.
Minä itkin, anelin ja huusin vanhempiani, mutta -
he eivät kuulleet minua, sillä he olivat kuolleet.
Jos sinulla on äiti, rakasta häntä. Osta hänelle kukkia nyt, -
kun hän vielä on elossa, älä vasta sitten, kun hän on kuollut.
Kukista ei ole mitään hyötyä haudalla.
Anna hänelle kukkia, kun hän on vielä elossa.
Kerro hänelle, kuinka paljon häntä rakastat, kun hän on vielä elossa.
Monet lapset asuvat kaukana vanhemmistaan eivätkä edes -
soita heille tai lähetä kirjettä.
Rakkaat nuoret, rakastakaa perhettänne.
Rakkaat vanhemmat, rakastakaa lapsianne ja arvostakaa -
perhettänne, sillä Jumala on antanut sen teille.
Sinä ehkä toivoit täydellisiä lapsia, mutta hän on sinun lapsesi.
Rakasta lapsiasi. Perhe on tärkeä asia.
Jumala asetti perheen Eedenin puutarhaan.
Jumala siunasi perheen, se on tärkeä asia.
Tänä päivänä monet lapset ovat hylättyjä, ilman vanhempia.
Vieraat ihmiset kohtelevat heitä kaltoin.
Mutta haluan rohkaista sinua, että meillä on suuri Jumala.
Hän voi muuttaa meidät. Johanneksen evankeliumin luvussa 10 sanotaan, -
että paholainen tulee varastamaan, tappamaan ja tuhoamaan.
Lapset kärsivät ympäri maailman.
He elävät nälässä ja puutteessa. Naiset ja miehet ovat hylättyinä.
Saatana tuli tuhoamaan, mutta Jumala on suuri. Hän on Jeesus.
Hän sanoo: "Minä olen tullut antamaan elämän, -
yltäkylläisen elämän."
Hän on tullut uudistamaan elämäsi ja perheesi.
Hän on elämäsi arkkitehti, joka on tullut korjaamaan sen, -
mikä on tuhoutunut.
Jos vihollinen on tullut tuhoamaan perheesi, -
Jeesus tulee voimalla pelastamaan sen.
Ehkä jopa puolisosi on sinut jättänyt, ja itket lastesi kanssa.
Mutta haluan kertoa sinulle, että Jumala on voimallinen -
saattamaan perheesi entiselleen.
Joh. 11:20-25 kertoo, kuinka kaksi naista itkivät, -
koska heidän veljensä Lasarus oli kuollut.
He olivat epätoivoisia ja neuvottomia.
Maailmassa sanotaan, että kaikkeen löytyy ratkaisu, paitsi kuolemaan.
Mutta Jeesuksen mukaan myös kuolemaan löytyy ratkaisu.
Hän sanoo: "Minä olen ylösnousemus ja elämä. -
Joka uskoo minuun, saa elää, vaikka kuoleekin."
Minulla on varmuus siitä Jeesuksesta
joka sanoo jakeessa 25: "Minä olen ylösnousemus ja elämä."
Jeesus sanoi Martalle: "Veljesi nousee kuolleista."
Jeesus sanoi, että Hänellä on valta herättää Lasarus kuolleista.
Martta vastasi, että Lasarus nousee ylös viimeisenä päivänä.
Mutta Jeesus vastasi: "Minä olen ylösnousemus ja elämä."
Olen varma, että Jeesus pystyy uudistamaan avioliiton ja perheen.
Rakas nuori, jos olet kaukana Jumalasta, kahleissa,
siteissä, huumeissa, hengellisesti kuollut, Jeesus sanoo:
"Minulla on valta uudistaa sinut. -
Kolkutan sydämesi ovelle ja jos avaat, tulen ja uudistan kaiken."
Jeesus lähti Lasaruksen luo, vaikka tämä oli ollut jo -
neljä päivää haudassa. Hän haisi ja oli mädäntynyt.
Olimmepa synneissämme miten turmeltuneita tahansa, -
Jeesus nostaa meidät, vie ristin juureen ja pesee meidät puhtaaksi.
Hän parantaa meidät ja tekee meistä ihmisiä, jotka -
voimme olla siunaukseksi yhteiskunnalle ja koko maailmalle.
Tavallisesti viranomaiset tuomitsevat rikollisen -
vankilaan, jotta hän muuttuisi.
Mutta ei vankila muuta ihmistä, vaan Jeesus Nasaretilainen.
Hän muuttaa, uudistaa ja palauttaa omanarvontunnon.
Haluan kertoa vielä, että Jumala antoi minulle ihanan avioliiton -
monien vuosien kärsimysten jälkeen. Tulin sitten raskaaksi.
Huomaa, että saatana haluaa tuhota elämäsi.
Saatana teki kaikkensa tuhotakseen minut -
jo lapsuudessa siihen asti, kunnes avioiduin.
Raskauteni oli edennyt kahdeksannelle kuulle.
Yhtäkkiä kurkkuni tuli kipeäksi. Sitten vauvani lakkasi liikkumasta.
Menin lääkäriin. Hän tutki minut ja sanoi, että kaikki on hyvin -
ja voin mennä kotiin lepäämään.
Päivät ja viikot vierivät, ja sitten alkoivat synnytystuskat.
Mieheni vei minut synnytyslaitokselle.
Lääkärit tutkivat kohtuni synnytyssalissa.
Sitten lääkäri kysyi: "Kuka on Natividadin mies?"
Mieheni vastasi: "Minä olen."
Lääkäri sanoi: "Vaimosi on saanut vakavan kohtutulehduksen -
ja hänen kohdussaan oleva lapsi on täysin vaurioitunut.
Vaimollasi on vähäiset mahdollisuudet selviytyä.
Emme tiedä, selviääkö hän leikkauksesta, -
joten haluamme, että allekirjoitat nämä paperit."
Kun kuuntelin lääkäriä, tulin epätoivoiseksi ja ahdistuneeksi.
Pelkäsin kuolemaa. Monet pelkäävät kuolemaa, minä myös.
Sanoin lääkäreille: "Auttakaa minua, pelastakaa henkeni!
En halua kuolla! En halua kuolla!"
Kukaan ei vastannut, sillä tilanne oli lohduton.
He valmistelivat minut nopeasti ja veivät leikkaussaliin.
Siellä lääkärit avasivat kohtuni.
Kohdustani lähti mädän haju.
He ottivat vauvani, joka oli jo täydessä hajoamistilassa, -
ja laittoivat sen muovipussiin.
Sydämeni pamppaili niin, että se tuntui nousevan ylös kurkusta.
Lääkärien äänet tuntuivat yhä kaukaisemmilta.
Näköni hämärtyi. Olin kuolemantuskissa, mutta -
aistin silti lääkäreiden epätoivon, kun he yrittivät inhimillisin -
keinoin pelastaa henkeni. Mutta he eivät pystyneet auttamaan.
Sitten minä kuolin, kaikkien lääkärien ollessa läsnä.
Yhtäkkiä henkeni lähti ruumiistani ja alkoi kohota kattoa kohti.
Kirkas valo alkoi puhua minulle sanoen: "Nati, tyttäreni, -
nyt ei ole sinun aikasi tulla, sillä tarvitsen sinua maan -
päällä, jotta julistaisit Sanaani. Haluan, että teet työtäni.
Nyt ei ole vielä sinun aikasi tulla mukaani."
Minun henkeni tiesi, että tamä kirkas valo joka puhui oli Jeesus.
Siitä huolimatta, etten nähnyt kasvoja
tiesin hengessäni, että se oli Jeesus.
Sanoin Hänelle: "Haluan tulla mukaasi."
Hän vastasi: "Vielä ei ole sinun aikasi. -
Muistatko, kun olit kymmenvuotias?
Se auto meinasi ajaa ylitsesi,
mutta minä pysäytin sen käsilläni.
Sinun elämäsi on kädessäni. Kukaan ei voi riistää -
sinua minun kädestäni, sillä elämäsi kuuluu minulle."
Haluan kertoa sinulle, ettei mikään voi -
vahingoittaa sinua, sillä elämässäsi on suuri Jumala.
Mikään noituus tai kirous ei voi vahingoittaa elämääsi, -
perhettäsi tai hankkeitasi, sillä Jeesus on kaikkia suurempi.
Jeesus sanoo: "Minä olen tullut antamaan -
elämän ja yltäkylläisyyden."
Rakas ystäväni, sinä jolla on masennusta, nouse!
Jeesus vahvistakoon ja parantakoon sinut -
niin kuin Hän teki Lasaruksen kohdalla.
Kun olin Jeesuksen kanssa sairaalassa, Hän sanoi: -
"Natividad, haluan, että palaat takaisin ruumiiseesi."
Katsoimme Jeesuksen kanssa alas. Näin ruumiini.
Näin lääkärit, mutta he eivät nähneet minua.
Kuulin myös heidän äänensä, mutta he eivät kuulleet minua.
He elvyttivät minua antamalla sydänhierontaa ja sähköä -
yhä uudelleen ja uudelleen, jotta tulisin tajuihini.
Mutta mitään ei ollut enää tehtävissä.
He taistelivat pitääkseen minut hengissä, -
mutta mikään ei auttanut.
Sitten lääkäri sanoi: "Tämä nainen on kuollut. -
Mitään ei ole enää tehtävissä."
Veljet ja sisaret, Martta ja Maria ajattelivat myös, -
että Lasaruksen tilanne oli toivoton.
Luukkaan evankeliumissa kerrotaan lesken pojasta -
Nainin kaupungissa. Tämäkin tilanne oli toivoton, -
sillä poikaa vietiin haudattavaksi. Ajattelet ehkä, että elämäsi -
on umpikujassa. Että mitään ei ole enää tehtävissä.
Liiketoimintasi on romahtanut, avioliittosi on päättynyt ja -
lapset ovat huumeissa. Mutta Jeesus sanoo: -
"Kaikki on mahdollista sille, joka uskoo. Minä olen Jumala, joka -
voin korjata ja muuttaa elämäsi, kuten tein Natividadin kohdalla."
Minä söin roskia ja nukuin viemärissä rottien kanssa.
Olin kirppujen ja täiden peitossa. Olin yksin, kaikkien hylkäämä.
Voitko kuvitella, että nyt julistan Jumalan Sanaa koko maailmalle.
Uskon, että Jumala on antanut minulle avaimet kansojen luokse.
Otin tehtävän uskossa vastaan.
Olin luku- ja kirjoitustaidoton nainen.
En ollut koskaan käynyt koulua.
Palvelemme Jumalaa, jolle mikään ei ole mahdotonta.
Ajattelet ehkä, että olet yksin ja hylättynä, ja -
että ongelmiisi ei ole ratkaisua. Minä haluan esitellä sinut
suurelle ja voimalliselle Jumalalle, jolle kaikki on mahdollista.
Mikään ei ole mahdotonta Jumalalle.
Lääkärit lähtivät ja jättivät ruumiini huoneeseen.
Sitten sairaanhoitajat alkoivat poistaa laitteita.
Yksi alkoi puhdistaa ruumistani.
Näin kohtuni, joka oli auki. Lääkärit eivät edes ommelleet sitä.
Miksi ommella? Mitään ei ollut enää tehtävissä.
Kohtuni haisi jo. Lääkärit jättivät sen auki.
He peittivät minut valkoisella lakanalla ja -
veivät minut sairaalan käytäviä pitkin.
Olin ruumishuoneessa, ja tilanteeni oli täysin toivoton.
Miehenikin oli jo toivoton. Hänelle sanottiin: "Natividad on kuollut."
Mutta Jeesus oli kanssani.
Saatana saattaa sanoa sinulle, että elämäsi on umpikujassa.
Saatana saattaa sanoa, että kaikki on päättynyt.
Mutta Jeesus sanoo, että tästä alkaa suuri voitto.
Hän tulee tekemään suuria töitä elämässäsi.
Jumala teki niin minun elämässäni.
Jeesus sanoi minulle: "Natividad, palaa ruumiiseesi."
Silmänräpäyksessä henkeni palasi takaisin ruumiiseeni.
Avasin silmäni ja poistin lakanan kasvoiltani.
Sairaanhoitajat olivat vierelläni suuren pöydän ääressä.
He olivat selin minuun, kun kysyin: "Hoitajat, missä olen?"
Hoitajaparat alkoivat huutaa ja juosta sinne tänne.
Yksi heistä tuli ja sanoi: "Nainen, et ole kuollut! -
Sinä elät! Et ole kuollut!"
Sanoin heille: "Jeesus antoi elämäni takaisin."
Haluan kertoa sinulle, että Jeesus Kristus on kaikkivaltias.
Haluaisin rukoilla puolestasi.
Saatat nyt olla sairas, vuoteen omana tai halvaantunut.
Sinulla on ehkä syöpä tai AIDS.
Mutta Jumala, joka palautti minut henkiin, voi parantaa sinut.
Haluaisin nostaa käteni ja rukoilla puolestasi.
Rukoilemme kaikkien apua tarvitsevien puolesta.
Pyhä Isä, sinä herätit minut henkiin ja -
paransit minut. Sinä eheytit minut kokonaan.
Sinä nostit minut masennuksen ja yksinäisyyden syövereistä.
Annoit minulle rauhan, ilon ja riemun.
Herra, pyydän sinua, että kohtaat itkeviä ihmisiä.
Lapset ja nuoret itkevät. Näet nuoret, jotka ovat huumeissa, -
joilla on masennusta, AIDS tai muita ongelmia.
Rakas Jumala, nosta nämä nuoret.
Eheytä perheet ja avioliitot.
Elvytä romahtaneet liikeyritykset.
Nosta maat ja kansat.
Uudista johtajien ja viranomaisten sydämet.
Siunaa johtajia ja viranomaisia. Siunaa heitä.
Isä, laita kätesi maiden ja kansojen ylle.
Anna leivän runsaus sinne, missä on nälänhätää.
Anna vettä niille, jotka ovat janoissaan.
Anna terveys sinne, missä on sairautta ja surua.
Herra, pyydän, että tulet koteihin ja parannat -
kaikki syöpäsairaat ja halvaantuneet.
Anna halvaantuneiden nousta.
Poista syövät ja kasvaimet.
Oi, Sinä Pyhä.
Pyydämme tätä Jeesuksen nimessä.
Kiitämme sinua kaikesta, mitä olet tehnyt puolestamme.
Kiitämme sinua Jeesuksen nimessä. Aamen.
Jumala siunatkoon sinua. Kiitos tästä ohjelmasta.
Paljon kiitoksia, Natividad. Jumala siunatkoon sinua.
Toivotan myös katsojille runsasta Jumalan siunausta.
Jumala on hyvä.
Suomennos: Marjaana Hänninen